**Drsný a silný - taký je trailer nového slovenského filmu Sviňa**

*Tvorcovia zverejnili trailer nového slovenského trileru* ***Sviňa****, ktorý sa do kín dostane už* ***6. februára****. Film nakrútený podľa knižného bestselleru Arpáda Soltésza vás zavedie do sveta vysokej politiky, mafie bielych golierov, organizovaného zločinu, obchodu s bielym mäsom a veľkých peňazí.*



Bratislava, 7. január 2020

**Mafiáni pri moci a zvláštne praktiky v resocializačnom zariadení.**

Príbeh nás zavedie do známej krajiny, ktorú **ovládajú vysokopostavení zločinci, ľudia prepojení s politikou, mafiou, ale aj s políciou, súdmi a veľkými kšeftami**.

*„Rozhodli sme sa tvoriť žánrový film, ktorý hovorí nielen o tejto krajine, ale aj o ľuďoch moci a ich charakteroch. To, že film pripomína našu skutočnú realitu a objavujú sa tu postavy nápadne pripomínajúce gaunerov najhrubšieho zrna, je len nešťastná náhoda,”* povedal **Rudolf Biermann, ktorý spolu s Marianou Čengel Solčanskou napísali nielen scenár ale film aj spoločne režírovali a produkovali**.

Film SVIŇA je v slovenskom priestore unikátnym tým, že reflektuje dobu, ktorá je tu a teraz, čas, ktorý žijeme a neohliada sa na ňu s odstupom niekoľkých rokov. Preto sa nebude nikto môcť čudovať, že nás príbeh zavedie do resocializačného zariadenia, chovankyne ktorého sa stávajú obeťami zvláštnych praktík a obchodu s bielym mäsom. Nikoho neprekvapí, že predstavitelia najvyššej politickej moci si podávajú ruky s mafiánmi a so zločincami, ktorých podnikateľské aktivity nepôsobia ako legálne ani ako legitímne. A nikoho neprekvapí ani to, že sa ocitneme v prostredí, v ktorom si novinári nemôžu robiť svoju prácu bez obáv o vlastný život.

**Herecké výzvy a dokonalé výkony**

Nakrúcanie filmu Sviňa prebehlo rýchlo, hladko a utajene v lokáciách v Bratislave, Nitre, Trenčíne Šamoríne a v ich blízkom okolí.

**Postavu bezcharakterného mafiána si zahral Jozef Vajda**, ktorý práve v čase, keď dostal ponuku na nakrúcanie filmu, čítal knihu, ktorá je jeho predlohou. Ponukou bol preto od začiatku nadšený. *“Hrám postavu Lola Wagnera, veľkopodnikateľa s metódami, ktoré presahujú hranice normálneho podnikania. Nekategorizujem to len na našu spoločnosť. Tieto praktiky fungujú vo všetkých iných krajinách, v okolitých a vyspelejších,”* povedal o svojej roli.

Po jeho boku si zahrali ďalší výnimoční slovenskí herci, v **hlavných úlohách uvidíme Daniela Heribana a Marka Igondu, herečky Dianu Mórovú a Gabrielu Marcinkovú**, ale aj menej známe tváre ako Dana Droppová, Petra Dubayová a Andrej Remeník.

*„Divák, ktorý prichádza na slovenský film, očakáva film, ktorý mu bude bližší ako všetky ostatné, pretože je zasadený do konkrétnej situácie, konkrétnej lokality, do lokácií a miest, ktoré poznajú a postavy rozprávajú jazykom, ktorým rozprávajú oni sami. Pohybujú sa v prostredí, ktoré im je blízke. Takže aj od tohto filmu môžu diváci očakávať veľmi silný príbeh, veľmi silnú emóciu a verím, že ich chytí za srdce.“* **hovorí režisérka filmu Mariana Čengel Solčanská.**

**Tvorcovia filmu SVIŇA**

**Scenár, réžiu a produkciu filmu mali v rukách Mariana Čengel Solčanská a Rudolf Biermann**, významné osobnosti súčasného slovenského filmu.

**Mariana Čengel Solčanská** patri medzi najvýraznejších režisérky a scenáristky súčasnosti, svojím posledným filmom Únos inšpirovala k masívnym spoločenským pohybom, ktoré viedli k demonštráciám a zrušeniu Mečiarových amnestií.

**Rudolf Biermann** vyprodukoval viac ako 30 divácky úspešných a oceňovaných filmov, medzi jeho najznámejšie spolupráce patria tie s Martinom Šulíkom, Matejom Mináčom, Jiřím Menzlom či Agnieszkou Holland. Film Sviňa je jeho režisérskym debutom

Film Sviňa vyprodukovali spoločnosti **InFilm,** **MagicSeven a Cinemart, ktorý ho aj uvedie do slovenských kín 6. Februára**.

**TRAILER filmu SVIŇA a nové FOTOGRAFIE z filmu v tlačovej kvalite si môžete stiahnuť z tohto linku: (aktivujte ctrl+klik)**

[**https://we.tl/t-wEUkyeyW0G**](https://we.tl/t-wEUkyeyW0G)

**alebo**

***na FTP cinemart.sk v zložke: /Press\_SK/2020\_02\_Svina/TRAILER/***

ftp prístup: ftp://ftp.cinemart.sk

alebo prístup cez webový portál: <http://ftp.cinemart.sk>

užívateľské meno: novinar

heslo: Journalist17

**Kontakty pre médiá:**

**Perla Žinčíková**

+421 908 129 040, perla@devito.sk